
לכבוד








עיריית פתח תקווה
מחלקת תביעות




    מ.ל.ב
        

באמצעות דוא"ל saritg@ptikva.org.il




                             לצרכי מו"מ לפשרה בלבד
ח.נ. שלום רב,

הנדון: תאונה מיום 19.12.24
                                                 הנפגע: לירן שם טוב, ת"ז 313450264
הנני מייצג את מרשי שבנדון והריני מתכבד לפנות אל כב' ולפרט כדלקמן:

1. בתאריך 19.12.24, בשעה 22:36, או בסמוך לכך, ברחוב הירקונים 57 בפתח תקווה, עת רכב מרשי על אופניו, פגעו אופניו בבור אשר היה מצוי על הכביש, והוא נפל ונחבל (להלן: "התאונה")
רצ"ב תמונת המפגע ומיקומו, מסומנות "כנספח 1".
2. לאחר התאונה שלח מרשי לעיריית פתח תקווה, בקשה לתיקון מפגע הבור, לאחר שבקשתו התקבלה אכן תוקן המפגע.
רצ"ב טופס הודעה על מפגע ותמונות לאחר התיקון, מסומנות "כנספח 2".
3. לאחר התאונה החל לסבול מרשי מכאבים וחבלות בראש, בגב ובשורש כף היד, הוא פנה לביתו, בתקווה שמדובר בכאב זמני שיחלוף לאחר נטילת משככי כאבים במסגרת ביתית ומנוחה.
4. למחרת היום, משלא חלפו הכאבים, פנה מרשי לקבלת טיפול רפואי במוקד טרם לרפואה דחופה, לאחר קבלת טיפול רפואי ראשוני, שכלל צילום באמה בשאלת שבר, שוחרר מרשי לביתו בהנחיה לנטילת משככי כאבים, המשך מעקב רפואי ומנוחה.
5. מרשי אשר המשיך לסבול מכאבי ראש וסחרחורות, כולל צפצופים וטנטון באוזניים, טופל במסגרת הקהילה, שם נשלח לct  ראש, וייעוץ אצל מומחים בתחום האאג ובתחום הנוירולוגיה.
רצ"ב תעודות רפואיות, מסומנת  "כנספח 3".
6.         אין ספק כי התאונה נגרמה עקב התרשלותכם, אשר באה לידי ביטוי במחדלים הבאים:
1. לא דאגתם לתשתיות בטוחות ונטולות מפגעים.
2. לא דאגתם לשלומם של רוכבי הכלים הדו גלגליים.
3. לא דאגתם להסיר את המפגע
4. לא דאגתם לגדר את המפגע.
5. לא דאגתם להסב את תשומת לב באי המקום בדבר המפגע.
6. לא עשיתם דבר ו/או לא עשיתם די על מנת למנוע את התאונה.
7. לא דאגתם לספק לבאי המקום סביבה בטוחה.
8. נהגתם בחוסר זהירות ובחוסר אכפתיות.
9. לא נהגתם כפי שמחזיק מקרקעין סביר היה נוהג בנסיבות העניין.
10. לא נהגתם כפי שעיריה סבירה וזהירה היתה נוהגת בנסיבות דומות.
11. הפרתם את חובותיכן החקוקות בסעיפים 235, 249 (29) לפקודת העיריות (נוסח חדש).    
7. מאז התאונה ומחמת תוצאותיה סבל מרשי מכאבי ראש, סחרחורות וצפצופים באוזניים, הוא נזקק לנטילת משככי כאבים, הוא נזקק לקבלת טיפול רפואי ומעקב אצל רופאים מומחים ויזדקק לו גם בעתיד.
8. מרשי, סטודנט לתואר שני במדעי המחשב ועובד כמאמן נינג'ה עצמאי, מחמת התאונה ותוצאותיה נאלץ מרשי להיעדר מלימודו, נאלץ לצמצם את היקף עבודתו, נזקק להפוגות ממושכות, נגרמו לו הפסדי שכר ויגרמו לו הפסדים בעתיד.
9. בעטיה של התאונה ומחמת תוצאותיה מתקשה מרשי בניהול משק ביתו, הוא נזקק לעזרת הזולת באופן מוגבר ויזדקק לה גם בעתיד.
10. מחמת התאונה ותוצאותיה, נזקק מרשי להוצאות בגין מוניות, נסיעות לטיפולים ורכישת תרופות ותכשירים נוגדי כאבים.
11. להערכת יועצנו הרפואיים נכותו של מרשי הינה בשיעור של כ 10% לצמיתות. בנסיבות המתוארות לעיל, ואך על מנת לייתר את הצורך בהגשת תביעה וצירוף חוות דעת, אהיה מוכן להמליץ בפני מרשי על סילוק תביעתם תמורת פיצוי גלובאלי בסך 195,000 ₪ בתוספת שכ"ט עו"ד ומע"מ

רצ"ב יפוי כח וטופס וס"ר חתומים ע"י מרשי.              


                                                                           בכבוד רב ובב"ח,

             





             אריאל פרייברג, עו"ד   
